
Annwyl riant/gofalwr,
Mae ysgol eich plentyn yn cymryd rhan mewn her newydd gyffrous i annog mwy o blant a'u teuluoedd i deithio'n llesol i'r ysgol.
Caiff menter Sêr Symud ei chyflwyno gan Living Streets, elusen y DU ar gyfer cerdded bob dydd, i helpu cymaint o blant â phosibl i brofi manteision cerdded neu droelli, beicio neu sgwtera i'r ysgol.
Eleni, bydd y plant yn cofnodi sut maen nhw'n teithio i'r ysgol bob dydd ac yn ennill pwyntiau tuag at gyfanswm y dosbarth. Po fwyaf llesol yw taith, y mwyaf o bwyntiau sydd ar gael, gyda'r pwyntiau uchaf yn cael eu dyfarnu am gerdded neu droelli, beicio neu sgwtera. 
Bydd dosbarthiadau yn cystadlu i gael y mwyaf o bwyntiau ar ddiwedd y mis, a'r cyfle i gadw masgot Strider bach. Mae mor syml â hynny! 
Beth yw'r manteision?
· Mae'r plant yn gweithio gyda'i gilydd ar nod cyffredin
· Mae'r plant yn cyrraedd yr ysgol wedi eu hadfywio ac yn barod i ddysgu
· Mae'n helpu i leihau tagfeydd a llygredd wrth gatiau'r ysgol 
Beth os na allwn ni gerdded i'r ysgol? 
Mae ffyrdd eraill o gymryd rhan ac ennill pwyntiau: 
· Parcio a cherdded - parciwch o leiaf 10 munud i ffwrdd a cherddwch neu troellwch weddill y daith
· Trafnidiaeth gyhoeddus – mae'r dull hwn yn ennill pwyntiau hefyd
· Teithiau car – gall plant ennill pwynt o hyd drwy gofnodi eu taith
· Mae cyfnewid taith un diwrnod yn unig i gerdded neu droelli yn gwneud gwahaniaeth. 
Mae pob taith yn cyfrif, gan helpu eich plentyn a'u cyfoedion dosbarth i gydweithio i ddringo'r bwrdd arwain. 
Bydd eich plentyn yn cael nod tudalen Sêr Symud, y gall ennill sticer Sêr Symud arbennig i ychwanegu ato bob mis. Ewch i livingstreets.org.uk/movemakersrewards i ddysgu'r stori y tu ôl i bob sticer yng ngeiriau'r plant a'u dyluniodd.
Mae rhan o Sêr Symud yn borth pwrpasol ar gyfer rhieni: [ychwanegu dolen ysgol o'r borth rhieni]. Cymerwch olwg ar y cyswllt i gael gwybod mwy am Living Streets a dywedwch wrthym am eich taith i'r ysgol. 
Os oes gennych unrhyw gwestiynau am Sêr Symud, e-bostiwch: movemakers@livingstreets.org.uk.  

